CELEX: 62012CN0176
Language: lt
Date: 2012-04-16 00:00:00
Title: Byla C-176/12: 2012 m. balandžio 16 d. Cour de cassation (Prancūzija) pateiktas prašymas priimti prejudicinį sprendimą byloje Association de médiation sociale prieš Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)

23.6.2012   
            
            
               LT
            
            
               Europos Sąjungos oficialusis leidinys
            
            
               C 184/5
            
         2012 m. balandžio 16 d.Cour de cassation (Prancūzija) pateiktas prašymas priimti prejudicinį sprendimą byloje Association de médiation sociale prieš Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)
   
   (Byla C-176/12)
   2012/C 184/08
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Kasatorė: Association de médiation sociale
   
   
      Atsakovai kasacinėje instancijoje: Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)
   
   
      Prejudiciniai klausimai
   
   
               1.
            
            
               Ar pagrindine darbuotojų informavimo ir konsultavimosi teise, pripažįstama Europos Sąjungos pagrindinių teisių chartijos 27 straipsniu ir patikslinta 2002 m. kovo 11 d. Europos Parlamento ir Tarybos direktyvos 2002/14/EB (1) dėl bendros darbuotojų informavimo ir konsultavimosi su jais sistemos sukūrimo Europos bendrijoje nuostatomis, galima remtis ginčuose tarp privačių asmenų siekiant nustatyti direktyvą perkeliančios nacionalinės priemonės atitiktį Sąjungos teisei?
            
         
               2.
            
            
               Jei taip, ar tos pačios nuostatos turi būti aiškinamos taip, kad jomis draudžiamos nacionalinės teisės aktų nuostatos, pagal kurias apskaičiuojant įmonės darbuotojų skaičių, būtent siekiant nustatyti personalą atstovaujančių institucijų įsteigimo ribas, neįtraukiami darbuotojai, pasirašę tokias sutartis: mokymo, užimtumo iniciatyvos, profesinės integracijos ir profesinio tobulėjimo?
            
         
      (1)  2002 m. kovo 11 d. Europos Parlamento ir Tarybos direktyva 2002/14/EB dėl bendros darbuotojų informavimo ir konsultavimosi su jais sistemos sukūrimo Europos bendrijoje (OL L 80, p. 29; 2004 m. specialusis leidimas lietuvių k., 5 sk., 4 t., p. 219).